A BIZOTTSÁG 2010/2002/EK RENDELETE
(2002. november 12.)
a citrusfélékre vonatkozó forgalmazási előírások megállapításáról szóló 1799/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 545/2002/EK rendelettel[1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre[2] és különösen annak 2. cikke (2) bekezdésére,
mivel:
(1) A 453/2002/EK rendelettel[3] módosított 1799/2001/EK bizottsági rendelet[4] megállapította a citrusfélék minőségére, méretére, kiszerelésére és jelölésére vonatkozó rendelkezéseket.
(2) Nemrégiben módosították a citrusféléknek az Egyesült Nemzetek Európai Gazdasági Bizottsága által ajánlott szabványát, amely lehetővé teszi a gyümölcsök darabszám alapján történő méret szerinti besorolását, új rendelkezéseket tartalmaz a méret egyneműségéről, és lehetővé teszi a különböző fajtájú citrusfélék egyazon fogyasztói csomagba csomagolását.
(3) Ezenkívül indokolt számos jelenlegi rendelkezés egyértelműbbé tétele. Először is szükség van a hagyományosan "1"-es megjelöléssel forgalmazott 1-X méret alternatív megnevezésének engedélyezésére. Másodszor módosítani kell a különböző narancsfajtákra vonatkozó minimális létartalmat. Végül helyénvaló előírni, hogy a tartósítószerekkel kapcsolatos címkézési követelmény csak a szüret utáni kezelésekre vonatkozzon.
(4) Ezért az 1799/2001/EK rendeletet módosítani kell.
(5) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1799/2001/EK rendelet melléklete az e rendelet mellékletének megfelelően módosul.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. november 12-én.